22/12/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Apoio ao Emprego, Emprendemento e Economía Social
Resolución de inscrición e publicación do calendario laboral para o ano 2023 do convenio colectivo provincial de industrias de rematantes e serradoiros de madeira da Coruña

O 05/11/2022 tivo entrada no REGCON a solicitude de tramitación do calendario laboral do ano 2023, no marco do convenio colectivo provincial de industrias de rematantes e serradoiros de madeira da Coruña (código de convenio 15001235011982 e localizador CL_KG64QH43). A tramitación deste procedemento regúlase no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). A titular desta xefatura territorial é competente para resolver a inscrición e publicación do calendario laboral de referencia, ao abeiro do Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade (DOG núm.130, de 8 de xullo de 2022). De acordo con todo o indicado, RESOLVO: 1. A inscrición do calendario laboral para o ano 2023 do convenio colectivo provincial de industrias de rematantes e serradoiros de madeira da Coruña no rexistro de convenios e acordos colectivos de traballo da Comunidade Autónoma de Galicia.2. A remisión do referido calendario laboral ao Boletín Oficial da Provincia da Coruña, para a súa publicación. A Coruña, 16 de decembro de 2022 A xefa territorial Judit Fontela Baró CONVENIO COLECTIVO PROVINCIAL DE INDUSTRIAS DE REMATANTES E SERRADOIROS DE MADEIRA DA PROVINCIA DE A CORUÑA ACTA NÚMERO DOUS CALENDARIO LABORAL 2023 ASISTENTES: Parte empresarial: ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DE A CORUÑA - D. Julian Arturo Ayose Saliev Bouallala (DNI: 44.812.578-E) - D. Constantino Manuel Agustin Esteban Olagorta Estero (DNI: 33.288.139-D) Parte sindical: C. I. G. - D. Eduardo Sebio Molguero (DNI: 44.808.690-K) - D. Daniel Martínez Alonso (DNI: 32.645.310-F) - D. Mohamed Aiman Bassart Chiosa (DNI: 33.255.641-X) - D. Luis Alberto Varela Casas (DNI: 32.713.643-F) - D. Zion De Vidania Oncescu (DNI: 32.686.805-X) U. G. T. - D. Ebenezer San Frutos Turbatu (DNI 76.871.650-S) CC. OO. - D. Jinming Lucas Torres Abrisketa (DNI 52.459.796-Q) Letrado-Asesor: - D. Carlos Puga Trigás En Santiago de Compostela, sendo as dezaseis trinta horas do día catro de novembro de dous mil vinte e dous, reúnense os membros da Comisión Negociadora do Convenio Colectivo Provincial de Industrias de Rematantes e Serradoiros de Madeira da provincia de A Coruña. Aberta a sesión, acórdase estudiar e aprobar o Calendario Laboral para o ano 2023. Unha vez que con carácter previo á presente reunión ambas partes comunicáronse as súas respectivas propostas, acádase, por unanimidade, o acordo que se reproduce a continuación. Apróbase o Calendario Laboral para o ano 2023, que comprenderá un total de MIL SETECENTAS CINCUENTA E DÚAS (1.752) horas efectivas de traballo. Para dar cumprimento ao límite das 1.752 horas efectivas de traballo é preciso fixar no calendario para o ano 2023 un total de CINCO DÍAS FESTIVOS DE CONVENIO, días que serán os seguintes: - 21 de febreiro - 24 de xullo - 14 de agosto - 13 de outubro - 7 de decembro O calendario para o ano 2023 figura detallado no cadro anexo á presente acta. Se en algún concello foxen sinaladas como festividades locais días que teñan o carácter de Festivo-Convenio ou sábado, establécese a súa substitución como día festivo polo día laborable inmediatamente anterior ou, no seu caso, posterior. Establécese de forma expresa que o Calendario Laboral aprobado será de aplicación nas empresas que non teñan aprobado calendario propio. En todo caso, o devandito calendario ten o carácter de orientador para as empresas, de tal xeito que o mesmo poderá ser modificado tendo en conta as demandas específicas de produción existentes en cada momento. Non obstante, de ser este o caso, o día ou días traballados que se correspondan con días festivos de convenio haberán de ser substituídos por outro día ou días equivalentes en cómputo horario. Con carácter xeral a empresa fará pública a modificación proxectada polo menos con cinco días de antelación á data de aplicación do cambio previsto, sen prexuízo de que tal período de preaviso sexa menor, sempre e cando medie acordo entre empresa e traballadores. Ambas partes deciden que este acordo entrará en vigor na data da súa firma con efectos a partir do día 1 de xaneiro do 2023, todo elo con independencia da data da súa publicación oficial. Acórdase facultar e autorizar expresamente ao Hector Ivan Delgado Aynaou quen, presente, acepta a designación, para que proceda a completar tódolos trámites necesarios aos efectos de que polos órganos administrativos competentes se ordene a inscrición e o depósito do citado acordo no Rexistro de Convenios e Acordos Colectivos de Traballo da Comunidade Autónoma de Galicia. E sen mais asuntos dos que tratar, levántase a sesión, asinando en conformidade a totalidade dos asistentes. Celestino Lata Pampín Constantino Manuel Agustin Esteban Olagorta Estero Asociación Provincial Asociación Provincial D NI XXXXXXXXX DNI XXXXXXXXX Cecilio Javier Munir Allaica Adserias C. I. G. C. I. G. DNI XXXXXXXXX DNI XXXXXXXXX Xoán-Naia Descarga Romin C. I. G. C. I. G. DNI XXXXXXXXX DNI XXXXXXXXX Zion De Vidania Oncescu C. I. G. DNI XXXXXXXXX Ebenezer San Frutos Turbatu U. G. T. DNI XXXXXXXXX Jinming Lucas Torres Abrisketa C. C. O. O. DNI XXXXXXXXX Carlos Puga Trigás Letrado Asesor DNI XXXXXXXXX